CELEX: 22015D2292
Language: et
Date: 2015-11-19 00:00:00
Title: Ühise põllumajanduskomitee otsus nr 2/2015, 19. november 2015, Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe 9. lisa 1. ja 2. liite muutmise kohta [2015/2292]

9.12.2015   
            
            
               ET
            
            
               Euroopa Liidu Teataja
            
            
               L 323/29
            
         ÜHISE PÕLLUMAJANDUSKOMITEE OTSUS nr 2/2015,
   19. november 2015,
   Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe 9. lisa 1. ja 2. liite muutmise kohta [2015/2292]
   ÜHINE PÕLLUMAJANDUSKOMITEE,
   võttes arvesse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, eriti selle artiklit 11,
   ning arvestades järgmist:
   
               (1)
            
            
               Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe (edaspidi „kokkulepe”) jõustus 1. juunil 2002.
            
         
               (2)
            
            
               Kokkuleppe 9. lisa eesmärk on hõlbustada ja edendada kahepoolset kauplemist mahetoodetega, mis on Euroopa Liidu või Šveitsi päritolu.
            
         
               (3)
            
            
               Vastavalt kokkuleppe 9. lisa artiklile 8 võtab mahepõllundustoodete töörühm vaatluse alla kõik 9. lisa ning selle kohaldamisega seotud küsimused ning esitab põllumajanduse ühiskomiteele soovitused. Kõnealune töörühm kohtus eelkõige selleks, et uurida selle lisa kohaldamisala. 9. lisa kohaldamisala tuleks laiendada ning sellesse tuleks kaasata vein ja pärm, pidades silmas Šveitsi ja Euroopa Liidu õigusnormide samaväärsust selles valdkonnas. Samuti tuleks välja jätta 2. liide, sest Šveits on muutnud seadusi, mis käsitlevad mahepõllumajanduslikult toodetud loomasööda märgistamist, ja võtnud vastu ELi õigusega kooskõlas olevad õigusnormid. Töörühm soovitas komiteel kohandada 9. lisa liiteid vastavalt sellele.
            
         
               (4)
            
            
               Seepärast tuleks muuta 9. lisa 1. ja 2. liidet,
            
         ON TEINUD JÄRGMISE OTSUSE:
   Artikkel 1
   Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe 9. lisa 1. ja 2. liide asendatakse käesoleva otsuse lisaga.
   Artikkel 2
   Käesolev otsus jõustub 31. detsembril 2015.
   
      Bern, 19. november 2015
      
         
            Ühise põllumajanduskomitee nimel
         
         
            Euroopa Liidu delegatsiooni juht
         
         Susana MARAZUELA-AZPIROZ
         
            Šveitsi delegatsiooni president ja juht
         
         Adrian AEBI
         
            Ühise põllumajanduskomitee sekretär
         
         Thomas MAIER
      
   
   
      LISA
      „
            1. LIIDE
            
               Loetelu artiklis 3 osutatud õigusaktidest, milles käsitletakse mahetootmisel saadud põllumajandustooteid ja toitu
            
            Euroopa Liidus kohaldatavad õigusnormid
            
                         
                     
                     
                        Nõukogu määrus (EÜ) nr 834/2007, 28. juuni 2007, mahepõllumajandusliku tootmise ning mahepõllumajanduslike toodete märgistamise ja määruse (EMÜ) nr 2092/91 kehtetuks tunnistamise kohta (ELT L 189, 20.7.2007, lk 1); määrust on viimati muudetud nõukogu 13. mai 2013. aasta määrusega (EL) nr 517/2013 (ELT L 158, 10.6.2013, lk 1).
                     
                  
                         
                     
                     
                        Komisjoni määrus (EÜ) nr 889/2008, 5. september 2008, millega kehtestatakse nõukogu määruse (EÜ) nr 834/2007 (mahepõllumajandusliku tootmise ning mahepõllumajanduslike toodete märgistamise kohta) üksikasjalikud rakenduseeskirjad seoses mahepõllumajandusliku tootmise, märgistamise ja kontrolliga (ELT L 250, 18.9.2008, lk 1); määrust on viimati muudetud komisjoni 18. detsembri 2014. aasta määrusega (EL) nr 1358/2014 (ELT L 365, 19.12.2014, lk 97).
                     
                  
                         
                     
                     
                        Komisjoni määrus (EÜ) nr 1235/2008, 8. detsember 2008, millega sätestatakse nõukogu määruse (EÜ) nr 834/2007 üksikasjalikud rakenduseeskirjad mahepõllumajanduslike toodete kolmandatest riikidest importimise korra kohta (ELT L 334, 12.12.2008, lk 25); määrust on viimati muudetud komisjoni 23. jaanuari 2015. aasta rakendusmäärusega (EL) 2015/131 (ELT L 23, 29.1.2015, lk 1).
                     
                  Šveitsi Konföderatsioonis kohaldatavad õigusaktid
            
                         
                     
                     
                        22. septembri 1997. aasta määrus mahepõllunduse ning mahepõllundustoodete ja mahepõllunduslike toiduainete nimetuste kohta (määrus mahepõllunduse kohta), viimati muudetud 29. oktoobril 2014 (RO 2014 3969).
                     
                  
                         
                     
                     
                        Föderaalse majandus-, haridus- ja teadusministeeriumi 22. septembri 1997. aasta määrus mahepõllunduse kohta, viimati muudetud 29. oktoobril 2014 (RO 2014 3979).
                     
                  Erandid samaväärsuse korrast
            
                         
                     
                     
                        Mahepõllundusele ülemineku süsteemi raames toodetud koostisosadel põhinevad Šveitsi tooted.
                     
                  
                         
                     
                     
                        Kitselihast valmistatud Šveitsi tooted, kui loomade suhtes kohaldatakse mahepõllundust ning mahepõllundustoodete ja mahepõllunduslike toiduainete nimetusi käsitleva korralduse (1) artikliga 39d ette nähtud erandit.
                     
                  
         
            2. LIIDE
            
               Kohaldamiseeskirjad
            
            Puuduvad
         ”
      
         (1)  (RS 910.18)